**Ministru kabineta noteikumu projekta "Kārtība, kādā paziņo lēmumu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, vai par pārkāpumiem, kas fiksēti ar tehniskajiem līdzekļiem, neapturot transportlīdzekli" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar noteikumu projektu paredzēts noteikt lēmumu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, un lēmumu par pārkāpumiem, kas fiksēti ar tehniskajiem līdzekļiem, neapturot transportlīdzekli, paziņošanas veidus un kārtību.  Noteikumi stāsies spēkā vienlaikus ar Administratīvās atbildības likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Administratīvās atbildības likuma 162.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Administratīvās atbildības likuma spēkā stāšanos no Ceļu satiksmes likuma uz Administratīvās atbildības likumu tiks pārceltas tiesību normas, kas nosaka atbildības piemērošanu par pārkāpumiem, kas fiksēti ar tehniskajiem līdzekļiem, neapturot transportlīdzekli, kā arī spēku zaudēs Ministru kabineta 2016. gada 21.jūnija noteikumi Nr.402 “Kārtība, kādā noformē administratīvā pārkāpuma protokolu–lēmumu par transportlīdzekļu apstāšanās un stāvēšanas noteikumu pārkāpumu”. Attiecīgi Administratīvās atbildības likuma 162.panta trešajā daļā ietverts deleģējums Ministru kabinetam noteikt:  1) lēmumu par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas veidus un kārtību;  2) lēmumu par pārkāpumiem, kas fiksēti ar tehniskajiem līdzekļiem, neapturot transportlīdzekli, paziņošanas veidus un kārtību.  Noteikumu projektā ir noteikti lēmuma par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, paziņošanas veidi, proti, eksemplāra piestiprināšana pie transportlīdzekļa priekšējā vējstikla vadītāja pusē vai uz motocikla, tricikla vai kvadricikla degvielas tvertnes un eksemplāra nosūtīšana personai, kurai piemērots administratīvais sods par apstāšanās vai stāvēšanas noteikumu pārkāpumiem. Noteikumu projekts paredz, ka lēmuma nosūtīšana personai, kurai piemērots administratīvais sods par apstāšanās vai stāvēšanas noteikumu pārkāpumiem, var notikt arī elektroniski valsts akciju sabiedrības “Ceļu satiksmes drošības direkcija” (turpmāk - Ceļu satiksmes drošības direkcija) elektroniskajā e-pakalpojumu sistēmā, ja persona šajā sistēmā ir reģistrējusies un piekritusi paziņojumu saņemšanai elektroniski.  Lai nodrošinātu lēmuma par apstāšanās vai stāvēšanas noteikumu pārkāpumiem paziņošanu nepieciešama informācijas ievadīšana transportlīdzekļu un to vadītāju valsts reģistrā, par ko pašvaldība, kas pilnvarojusi institūciju (amatpersonu) kontrolēt transportlīdzekļu apstāšanās un stāvēšanas noteikumu ievērošanu, slēdz līgumu ar Ceļu satiksmes drošības direkciju. Šāda informācijas par lēmuma par apstāšanās vai stāvēšanas noteikumu pārkāpumiem, ja transportlīdzekļa vadītājs neatrodas pārkāpuma izdarīšanas vietā, apstrādes un sadarbības modelis starp pašvaldībām ar Ceļu satiksmes drošības direkciju jau ir sekmīgi darbojusies praksē spēkā esot Ministru kabineta 2016. gada 21.jūnija noteikumiem Nr.402 “Kārtība, kādā noformē administratīvā pārkāpuma protokolu–lēmumu par transportlīdzekļu apstāšanās un stāvēšanas noteikumu pārkāpumu”, līdz ar to noteikumu projekts neparedz konceptuāli jaunu noregulējumu.  Tāpat noteikumu projektā ir noteikts lēmumu par pārkāpumiem, kas fiksēti ar tehniskajiem līdzekļiem, neapturot transportlīdzekli, paziņošanas veids, kas ir lēmuma nosūtīšana personai, kurai piemērots administratīvais sods par pārkāpumiem, kas fiksēti ar tehniskajiem līdzekļiem, neapturot transportlīdzekli. Noteikumu projekts paredz, ka lēmuma nosūtīšana personai, kurai piemērots administratīvais sods par pārkāpumiem, kas fiksēti ar tehniskajiem līdzekļiem, neapturot transportlīdzekli, var notikt arī elektroniski Ceļu satiksmes drošības direkcijas elektroniskajā e-pakalpojumu sistēmā, ja persona šajā sistēma ir reģistrējusies un piekritusi paziņojumu saņemšanai elektroniski.  Lai nodrošinātu lēmuma par pārkāpumiem, kas fiksēti ar tehniskajiem līdzekļiem, neapturot transportlīdzekli, paziņošanu nepieciešama informācijas ievadīšana transportlīdzekļu un to vadītāju valsts reģistrā, Valsts policija slēdz līgumu ar Ceļu satiksmes drošības direkciju.  Šāds informācijas par lēmuma par pārkāpumiem, kas fiksēti ar tehniskajiem līdzekļiem, neapturot transportlīdzekli, apstrādes un sadarbības modelis starp Valsts policiju ar Ceļu satiksmes drošības direkciju jau ir sekmīgi darbojies praksē spēkā esot Ceļu satiksmes likumam (redakcijā līdz Administratīvās atbildības likuma spēkā stāšanās), kā arī atbilstoši starp Valsts policiju un Ceļu satiksmes drošības direkciju noslēgtajiem 2015.gada 3.februāra, 2016.gada 5.decembra, 2017.gada 14.novembra un 2019.gada 27.augusta deleģēšanas līgumiem (pieejami <https://www.csdd.lv/stacionarie-fotoradari/vispariga-informacija>), līdz ar to noteikumu projekts neparedz konceptuāli jaunu noregulējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”, Valsts policija, pašvaldības, kas pilnvarojušas institūciju (amatpersonu) kontrolēt transportlīdzekļu apstāšanās un stāvēšanas noteikumu ievērošanu. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz personām, kuras izdara apstāšanās vai stāvēšanas noteikumu pārkāpumus un pārkāpumus, kas fiksēti ar tehniskajiem līdzekļiem, neapturot transportlīdzekli, transportlīdzekļu īpašniekiem (turētājiem, valdītājiem), ar kuru transportlīdzekļiem ir izdarīti minētie pārkāpumi, kā arī komersantiem, kas nodarbojas ar transportlīdzekļu tirdzniecību un personām, kuras saņēmušas atļaujas ārvalstīs reģistrēta transportlīdzekļa izmantošanai Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts pēc būtības saglabā līdzšinējo kārtību attiecībā uz administratīvā naudas soda piemērošanu par apstāšanās un stāvēšanas noteikumu neievērošanu un par pārkāpumiem, kas fiksēti ar tehniskajiem līdzekļiem, neapturot transportlīdzekli, līdz ar to administratīvais slogs nemainās.Visām iesaistītajām institūcijām būs arī turpmāk jānodrošina uzdevumu izpilde atbilstoši savai kompetencei, pilnveidojot procesu. Datu uzglabāšana par izdarītajiem apstāšanās un stāvēšanas noteikumu pārkāpumiem, kas fiksēti ar tehniskajiem līdzekļiem, neapturot transportlīdzekli, tiek nodrošināta Transportlīdzekļu un to vadītāju valsts reģistrā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2020.gada 14.februārī <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Par noteikumu projektu tika saņemts priekšlikums administratīvā pārkāpuma procesu par apstāšanās un stāvēšanas noteikumu pārkāpumiem nodot pašvaldības iestāžu vai ārpakalpojumu sniedzēju kompetencē.  Kompetenci veikt administratīvā pārkāpuma procesu par apstāšanās un stāvēšanas noteikumu pārkāpumiem no 2020.gada 1.jūlija noteiks Ceļu satiksmes likums, ievērojot minēto, šis priekšlikums neattiecas uz Administratīvās atbildības likuma 162.panta trešajā daļā doto deleģējumu Ministru kabinetam noteikt lēmuma paziņošanas veidus un kārtību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, VAS “Ceļu satiksmes drošības direkcija”, pašvaldības kas pilnvarojušas institūciju (amatpersonu) kontrolēt transportlīdzekļu apstāšanās un stāvēšanas noteikumu ievērošanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minētās institūcijas līdzšinējo funkciju ietvaros. |
| 3. | Cita informācija | Nav. |

Satiksmes ministrs T Linkaits

Vīza: Valsts sekretāre I.Stepanova